
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege privind aprobarea Ordonanţei de urgenţă a Guvernului nr.48/2021 pentru modificarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, trimis Comisiei pentru buget, finanțe și bănci spre dezbatere pe fond, în procedură de urgență, prin adresa nr. PLx.330 din 14 septembrie 2021, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

Bogdan – Iulian HUȚUCĂ
Parlamentul  României

RAPORT
asupra proiectului de Lege privind aprobarea Ordonanţei de urgenţă a Guvernului nr.48/2021 pentru modificarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, 
precum şi alte măsuri în domeniul fondurilor europene
În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată, prin adresa nr. PLx.330 din 14 septembrie 2021, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.48/2021 pentru modificarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 6 septembrie 2021.
La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru industrii şi servicii și Comisiei juridice, de disciplină şi imunităţi.
Proiectul de Lege supus dezbaterii are ca obiect de reglementare anularea în forma actuală a Măsurii 3("Grant pentru investiţii în activităţi productive") din OUG nr.130/2020, pentru a permite realocarea sumelor de la Măsura 3 la Măsura 2("Grant pentru capital de lucru"), în scopul valorificării tuturor cererilor de finanţare eligibile depuse, inclusiv cu sumele provenite din REACT-EU (program prin care urma să se finanțeze Măsura 3). De asemenea, este vizată relansarea Măsurii 3, cu sume provenite din REACT - EU. Beneficiarii care au depus cereri de finanţare în cadrul Măsurii 3 nu vor fi restricţionaţi să îşi redepună aplicaţia în vederea obţinerii de granturi. 

În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci au examinat proiectul de Lege în şedinţa din data de 12 aprilie 2022. La lucrările comisiei, deputaţii și-au înregistrat prezența conform listei de prezenţă.
La dezbaterea acestui proiectul de Lege au participat, în calitate de invitați, domnul Călin Anghel Iulian, Secretar de Stat și domnul Adrian Panait, Director în cadrul Ministerului Antreprenoriatului și Turismului și doamna Svetlana Gomboș, Director General AMPOC în Cadrul Ministerului Investițiilor și Proiectelor Europene.
În urma examinării proiectului de Lege și a opiniilor exprimate, deputații prezenți la lucrările comisiei au hotărât, cu majoritate de voturi, să propună plenului Camerei Deputaţilor un raport de adoptare a proiectul de Lege privind aprobarea Ordonanţei de urgenţă a Guvernului nr.48/2021 pentru modificarea Ordonanţei de urgenţă a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene, cu amendamentele admise prezentate în Anexă.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan – Iulian HUȚUCĂ                                 
	SECRETAR,

Iulius – Marian FIRCZAK


Şef serviciu,
Giorgiana Ene

Consilier,

Simina Alexandra Mocanu
Anexă
AMENDAMENTE ADMISE

În urma examinării, Comisia propune adoptarea proiectului de lege, cu următoarele amendamente:

	Nr

crt.
	Text OUG 48/2021


	Forma adoptată de Senat
	Text amendamente propuse

(autorul amendamentelor)
	Motivarea amendamentelor propuse

	1


	
	Titlul legii
LEGE

privind aprobarea Ordonanţei de urgenţă a Guvernului nr.48/2021 pentru modificarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene
	Nemodificat
	

	2
	
	Articol unic. - Se aprobă  Ordonanţei de urgenţă a Guvernului nr.48 din 9 iunie 2021 pentru modificarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene, publicată în Monitorul Oficial al României, Partea I, nr.597 din 15 iunie 2020.
	Art. I. - Se aprobă  Ordonanţa de urgenţă a Guvernului nr.48 din 9 iunie 2021 pentru modificarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene, publicată în Monitorul Oficial al României, Partea I, nr.597 din 15 iunie 2020, cu următoarele completări:
	

	3


	Titlul ordonanţei

ORDONANŢĂ DE URGENŢĂ

pentru modificarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene
	Nemodificat
	Nemodificat
	

	4 
	Art. I. — Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014—2020, în contextul crizei provocate de COVID-19, precum și alte măsuri în domeniul fondurilor europene, publicată în Monitorul Oficial al României, Partea I, nr. 705 din 6 august 2020, aprobată cu modificări și completări prin Legea nr. 220/2020, cu modificările și completările ulterioare, se modifică după cum urmează: 
	Nemodificat
	Nemodificat
	

	5 
	1. La articolul 1 alineatul (2), litera c) se abrogă. 
	Nemodificat
	Nemodificat
	

	6 
	2. La articolul 2, litera i) se abrogă. 
	Nemodificat
	Nemodificat
	

	7 
	3.La articolul 2, litera e) se modifică și va avea următorul cuprins: 

„e) beneficiarii finali ai ajutorului de stat — IMM/microîntreprinderi/PFA/CMI, organizații neguvernamentale cu activitate economică, denumite în continuare ONG-uri cu activitate economică și sportivă, care primesc ajutorul de stat prin intermediul micrograntului/grantului pentru capital de lucru, prin încheierea unui contract de ajutor de stat cu administratorul schemei de ajutor de stat;”.
	Nemodificat
	Nemodificat
	

	8 
	4. Articolele 17—26 se abrogă. 
	Nemodificat
	Nemodificat
	

	9 
	5. La articolul 27, alineatul (3) se modifică și va avea următorul cuprins: 

„(3) Bugetele pentru formele de sprijin prevăzute la art. 1 alin. (2) sunt indicative și se pot reloca între tipurile de măsuri în funcție de nevoile IMM-urilor și în condițiile încadrării în alocarea totală a măsurilor din prezenta ordonanță de urgență, în limita alocărilor cu această destinație din POC, facilitatea de finanțare REACT-EU sau alte fonduri externe nerambursabile, cu aplicarea prevederilor art. 30.” 
	Nemodificat
	Nemodificat
	

	10 
	6. Articolul 29 se modifică și va avea următorul cuprins: 

„Art. 29. — Pe baza convențiilor bancare încheiate cu băncile, MEAT transferă, în termen de maximum 7 zile calendaristice, fondurile externe nerambursabile pe baza necesarului de fonduri transmise de bănci, în contul de disponibil al băncilor. Băncile în baza convențiilor bancare, în termen de maximum 7 zile calendaristice, efectuează plățile din fonduri externe nerambursabile în conturile bancare indicate de beneficiarii finali ai ajutorului de stat de tip microgrant sau grant pentru capital de lucru, după caz.” 
	Nemodificat
	Nemodificat
	

	11 
	7. Articolul 30 se modifică și va avea următorul cuprins: 

„Art. 30. — Valoarea contractelor de finanțare care se pot încheia între MIPE prin AM-POC și MEAT, în parteneriat AIMMAIPE și STS, este în limita valorii prevăzute la art. 4 alin. (2) și art. 11 alin. (4), la care se aplică supracontractarea prevăzută la art. 12 din Ordonanța de urgență a Guvernului nr. 40/2015, aprobată cu modificări și completări prin Legea nr. 105/2016, cu modificările și completările ulterioare.” 12 MONITORUL OFICIAL AL ROMÂNIEI, PARTEA I, Nr. 597/15.VI.2021 
	Nemodificat
	Nemodificat
	

	12 
	8. Articolul 33 se modifică și va avea următorul cuprins: 

„Art. 33. — Anexele nr. 1 și 2 fac parte integrantă din prezenta ordonanță de urgență.” 
	Nemodificat
	Nemodificat
	

	13 
	9. Anexele nr. 3 și 4 se abrogă. 
	Nemodificat
	Nemodificat
	

	14 
	Art. II.

Cererile de finanțare depuse pentru granturile pentru investiții până la data de 29 ianuarie 2021 vor fi modificate sau completate, după caz, și depuse pentru finanțare cu respectarea criteriilor de eligibilitate stabilite la nivelul Programului operațional Competitivitate 2014—2020. 
	Nemodificat
	La art. II, după alin.(1) se introduc două noi alineate, alin. (2) și (3), cu următorul cuprins:

(1) Nemodificat
”(2) În cazul cererilor care nu sunt depuse potrivit prevederilor alin. (1), cheltuielile aferente consultanţei pentru întocmirea documentaţiei în vederea obţinerii de granturi vor fi rambursate în limita sumei de 5.000 de lei, pe bază de solicitare însoțită de documente justificative.

(3)Rambursarea efectivă a cheltuielilor nu poate depăși termenul de 15 zile de la depunerea solicitării prevăzute la alin. (2).”

Autori: Miklós Zoltán, Kolcsár Károly, deputați UDMR
	Cele 27.736 cereri de finanțare depuse pe Măsura 3, potrivit expunerii de motive, echivalează cu peste 25 de mii de antreprenori care în vederea depunerii dosarelor au înregistrat cheltuieli cu elaborarea proiectelor. În condițiile în care apelul de proiecte a fost anulat de către administratorul schemei, cheltuielile angajate trebuie rambursate acelor solicitanți care din diverse motive renunță să mai apeleze la fondurile nerambursabile. 

Potrivit pct. 6.11 din Procedura de implementare a măsurii "Granturi pentru investiţii acordate IMM-urilor" din cadrul schemei de ajutor de stat instituite prin Ordonanţa de urgenţă a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operaţional Competitivitate 2014-2020, în contextul crizei provocate de COVID-19, precum şi alte măsuri în domeniul fondurilor europene aprobată prin Ordinul 3396/2020, cu modificările și completările ulterioare, ”6.11 Cheltuielile efectuate, inclusiv facturile emise înaintea intrării în vigoare a contractului de finanţare, nu sunt eligibile, cu excepţia facturilor aferente consultanţei pentru întocmirea documentaţiei în vederea obţinerii finanţării în cadrul prezentei măsuri şi pentru implementarea proiectului de investiţii.”

Așadar, în baza unui act normativ, antreprenorii au angajat cheltuieli în avans având certitudinea rambursării lor în cazul în care cererile ar fi fost urmate de încheierea unui contract de finanțare. Din moment ce anularea schemei a intervenit ca urmare a unei decizii în afara controlului solicitanților, fără ca cererile să fi fost evaluate și fără posibilitate de completare/corectare a eventualelor erori din partea potențialilor beneficiari, prezumția legiuitorului trebuie să fie aceea că toate ar fi fost eligibile, corect întocmite și finanțabile.

În consecință, cheltuielile cu consultanța în vederea întocmirii cererilor de finanțare trebuie rambursate.

	15 
	Art. III. — Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014—2020, în contextul crizei provocate de COVID-19, precum și alte măsuri în domeniul fondurilor europene, publicată în Monitorul Oficial al României, Partea I, nr. 705 din 6 august 2020, aprobată cu modificări și completări prin Legea nr. 220/2020, cu modificările și completările ulterioare, precum și cu modificările aduse prin prezenta ordonanță de urgență, va fi republicată în Monitorul Oficial al României, Partea I, după aprobarea acesteia prin lege, dându-se textelor o nouă numerotare.
	Nemodificat
	Nemodificat
	

	16 
	
	
	Art. II. În termen de 15 de zile de la data intrării în vigoare a prezentei legi, Ministerul Antreprenoriatului și Turismului elaborează și aprobă prin Ordin al ministrului metodologia de rambursare a cheltuielilor prevăzute la art. II alin.(2) din Ordonanţa de urgenţă a Guvernului nr.48/2021 pentru modificarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene, cu completările aduse prin prezenta lege.  
Autori: Miklós Zoltán, Kolcsár Károly, deputați UDMR
	Tehnică legislativă 


